BASES XERAIS E CONVOCATORIA BOLSA DE TURISMO
ADMINISTRACIÓN LOCAL — Municipal — Rosal, O (Convocatoria becas, 22/05/2015)

Esta convocatoria ten por obxecto a concesión de UNHA bolsa de colaboración, en réxime de concorrencia competitiva, para a realización de prácticas nas oficinas de turismo do Concello do Rosal, entre o 1 de xullo e o 31 de agosto de 2015. Poderán ser beneficiarios destas bolsas de colaboración aquelas persoas físicas que, tendo capacidade de obrar e non estando inhabilitadas para a obtención de axudas e subvencións públicas, reúnan os seguintes requisitos: a) Ter a nacionalidade española ou ser nacional dun dos países membros da Unión Europea. b) Estar en posesión do título de Graduado ou Diplomado en Turismo, Técnico Superior en Guía, Información e Asistencias Turísticas ou Técnico Superior en Información e Comercialización Turística, na data en que remate o prazo de presentación de instancias. c) Non ter cumpridos 31 anos de idade na data en que remate o prazo de presentación de solicitudes. d) Posuir a capacidade funcional necesaria para o desenvolvemento da bolsa á que opta. e) Acreditar o coñecemento de lingua galega, nivel Celga IV. f) Estar disposto a asumir os gastos de desprazamento ao centro de traballo de destino. g) Non estar incurso en ningunha das prohibicións para obter a condición de beneficiario sinaladas no apartado 2 do artigo 13 da Lei 38/2003, de 17 de novembro, Xeral de Subvencións. Estas bolsas teñen unha dotación económica de 800 euros/mes para os graduados e diplomados e de 700€/mes para os técnicos superiores, cantidades que serán satisfeitas con cargo á aplicación orzamentaria 432-48. O pagamento das bolsas aos beneficiarios realizarase a partires da data de incorporación do bolseiro de colaboración, por mensualidades completas vencidas ou por fracción proporcional ao tempo traballado dende o inicio da mesma, ou en todo caso á data de renuncia voluntaria do bolseiro de colaboración. As instancias solicitando tomar parte nesta convocatoria presentaranse no rexistro xeral do Concello. Tamén se poderán presentar por calquera dos procedementos establecidos na Lei 30/92 do 26 de novembro de Réxime Xurídico das Administracións Públicas e do Procedemento Administrativo Común. Nestes casos, o solicitante deberá xustificar a data e hora da imposición do envío e anunciar ao Concello a remisión da oferta. Poderá facelo mediante fax (986626034), ou correo electrónico (turismo@concellodorosal. es). Transcorridos dez días dende a finalización do prazo de admisión, non se admitirá ningunha solicitude que chegue por outros medios. Se o último día de presentación de propostas coincidise en domingo ou festivo, prorrogarase o prazo ata o primeiro día hábil seguinte. As solicitudes para participar no concurso, que se axustarán ao modelo que figura como Anexo I, deberán presentarse no prazo de 15 días naturais a contar dende o seguinte ao da publicación da presente convocatoria no Boletín Oficial da Provincia de Pontevedra. Xunto a solicitude, Anexo I, achegarase a seguinte documentación orixinal ou debidamente compulsada: a) Fotocopia do Documento Nacional de Identidade, ou calquera outro que o substitúa. b) Documento acreditativo de estar en posesión do título esixido para a dita bolsa, ou en condicións de obtelo na data en que remata o prazo de presentación de solicitudes. c) Currículum vitae e documentación acreditativa deste. d) Declaración responsable conforme o Anexo II. Os solicitantes estarán ó disposto no artigo 23, apartados 3, 4 e 5 da Lei 38/2003 do 17 de novembro, Xeral de Subvencións, en todo aquelo que lle sexa de aplicación. O período de duración da bolsa será de dous meses, desenvolvéndose dende o 1 de xullo ata e o 31 de agosto de 2014, cun total de corent a horas semanais. O Departamento de Turismo do Concello será o órgano encargado da instrucción do procedemento de concesión das bolsas. A avaliación das mesmas realizarase pola comisión de valoración que estará integrada por: A comisión de valoración publicará no taboleiro de anuncios do Concello e na páxina web (www.concellodorosal.es) unha listaxe cos aspirantes admitidos e excluídos, con expresión, neste último caso, dos motivos de exclusión. Os solicitantes excluídos poderán presentar alegacións a esta exclusión no prazo de dez días, a contar dende o seguinte á publicación. A comisión de valoración puntuará os méritos alegados polos candidatos conforme ao baremo previsto nas presentes bases. A comisión de valoración formulará proposta de concesión da bolsa ao Alcalde, segundo a avaliación realizada. A proposta de resolución conterá unha prelación coa puntuación obtida por cada aspirante admitido, indicando, tanto o aspirante que acadou a maior puntuación e, polo tanto se propoñe como beneficiario da bolsa, como a relación dos restantes admitidos, que conformarán unha lista de reserva aos efectos das renuncias e baixas que se poidan producir. O prazo de resolución do expediente será dun mes, como máximo, contado dende o último día de prazo de presentación das solicitudes. O órgano competente para conceder ou denegar as bolsas será o Alcalde. Transcorrido o prazo de tres meses sen que se dite resolución expresa, entenderase desestimada a petición. A resolución publicarase no prazo de dez días dende a súa data, de acordo co previsto no artigo 59.6 b) da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común. A resolución esgota a vía administrativa e, contra a mesma, poderá interpoñerse recurso de reposición ante o Alcalde do Concello do Rosal no prazo dun mes a contar dende o día seguinte á notificación ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses dende o día seguinte á notificación, de acordo cos artigos 116 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común e 8.1 e 46 da Lei 29/1998 de 13 de xullo, reguladora da Xurisdicción Contencioso-Administrativa. O solicitante cuia solicitude resulte concedida deberá comunicar ao Concello do Rosal a aceptación ou renuncia da bolsa no prazo de 3 días hábiles. Transcorrido este prazo, se non existe comunicación expresa, entenderase que renuncia á bolsa, que será concedida ao seguinte aspirante por orde de puntuación. Unha vez aceptada a bolsa, o beneficiario soamente poderá renunciar a ela de forma xustificada e deberá comunicar este feito ao Concello do Rosal cunha antelación mínima de quince días. No caso de renuncia dalgún beneficiario ou de resultar necesario para o Servizo a incorporación de novos bolseiros, poderán concederse novas bolsas aos aspirantes que formen parte da lista de reserva, sen prexuízo da aprobación dunha nova convocatoria pública de bolsas de colaboración. A selección dos beneficiarios efectuarase en función da avaliación de méritos, tendo en conta os seguintes criterios: 1. Por ter cursado estudos universitarios de licenciado, graduado ou diplomado distintos ós esixidos nas bases da convocatoria: 0,50 puntos/ título, ata un máximo de 1 punto.2. Por ter realizado cursos universitarios de posgrado, doutorado ou máster dunha duración superior a 150 horas, relacionados co contido da bolsa, 0,50 puntos/máster, posgrado ou doutorado ata un máximo de 1,50 puntos.3. Por ter realizados cursos de idioma extranxeiro de nivel B1 ou superior, 0,50 puntos/nivel superior acadado, ata un máximo de 2,00 puntos.4. Por ter realizados cursos de formación e perfeccionamiento impartidos en Centros Oficiais, Universidades, Colexios Oficiais ou Escolas de Administración Pública relacionadas coas materias obxecto desta convocatoria, ata un máximo de 1,50 puntos, de conformidade co seguinte baremo: No caso de que dous ou mais solicitantes acadasen a mesma puntuación total, propoñerase a adxudicación ao/a solicitante que non gozase da condición de bolseira/o nas oficinas de información turística do Concello do Rosal con anterioridade, e de manterse a igualdade, a quen acadase maior puntuación nos apartados 2 e 4. a) A bolsa terá unha duración de dous meses a contar dende a incorporación do bolseiro. b) A bolsa será incompatible co desempeño de calquera outra actividade remunerada. c) O beneficiario da bolsa de colaboración comprometerase á realización das prácticas con plena dispoñibilidade, de acordo coas indicacións e horarios que lle sinale a concelleira de turismo do concello. Todos os horarios estarán suxeitos a cambios, se as circunstancias o esixen. d) A condición de bolseiro/a non xerará ningún tipo de relación de carácter laboral ou contractual co Concello. O bolseiro/a será incluído/a no Réxime Xeral da Seguridade Social, de acordo co previsto no RD 1493/2011 polo que se regulan os termos e as condición de inclusión no Réxime Xeral da Seguridade Social das persoas que participen en programas de formación, en desenvolvemento do previsto na disposición adicional terceira, adecuación e modernización da Seguridade Social. e) O bolseiro xustificará documentalmente o cumprimento de todos os requisitos establecidos nas bases da convocatoria. f) O bolseiro deberá desenvolver a actividade obxecto de colaboración cuns niveis de rendemento satisfactorios, presentando os traballos e informes que determine a concelleira de turismo. g) O bolseiro presentará no Concello do Rosal dez días antes da finalización da bolsa de colaboración, unha memoria explicativa das labores realizadas no mesmo. h) Ademais das obrigas mencionadas nos apartados anteriores, estarán suxeitos ós deberes que, con carácter xeral, se establecen no artigo 14 da Lei Xeral de Subvencións. Así mesmo, os bolseiros estarán obrigados a facilitar canta información lles sexa requirida pola Administración. i) No caso de renuncia dalgún bolseiro, sempre por causa xustificada, esta deberá ser comunicada por escrito cunha antelación mínima de quince días. Nos casos previstos no artigo 37 da LXS, así como en caso de incumprimento grave das obrigas derivadas da concesión da bolsa, procederá o cese nas prácticas e o reintegro das cantidades totais percibidas máis os xuros de demora devengados dende o momento de pagamento da bolsa ata a data na que se acorde a procedencia do reintegro. En particular, considéranse incumprimentos graves os seguintes: 1. O das obrigas do beneficiario derivadas das condicións xerais previstas na base oitava.2. Non realizar as actividades determinadas pola concelleira de Turismo.3. Fallas de puntualidade ou de asistencia reiteradas e non xustificadas. O Rosal, 5 de maio de 2015.—O Alcalde, Jesús Mª Fernández Portela.